Per Møystad Backe
Store norske leksikon,Teknologi og industri,Transport,Luftfart,Biografier i luftfart
Per Møystad Backe var en norsk industrileder. Han spilte en sentral rolle i oppbyggingen av det skandinaviske luftfartssamarbeidet i SAS i etterkrigsårene, og ledet senere utbyggingen av norsk sementindustri.
Karriere Backe var utdannet jurist. Han var administrerende direktør i Det Norske Luftfartsselskap (DNL) fra 1946 til 1948, og sjef for Overseas SAS fra 1949 til 1951. Deretter var Backe viseadministrerende direktør i SAS fra 1951 til 1955, og var senere styremedlem i SAS fra 1962 til 1983.Backe var administrerende direktør i Dalen Portland-Cementfabrik fra 1959 til 1968. Han var også styreformann i Norcem fra 1968 til 1983, og i Viking–Askim fra 1970 til 1978 og fra 1984 til 1985. Les mer i Store norske leksikon Per Møystad Backe i Norsk biografisk leksikon